
    545400 SIGHIŞOARA
Str. Muzeului nr.7, Tel./Fax 0265 - 771278
H O T Ă R Â R E A  NR. 85
                                                               din 14 mai 2019
  privind însuşirea şi aprobarea documentaţiei actualizate în faza Proiect Tehnic și Detalii de Execuție, pentru obiectivul de investiţii: “Schimbare de destinație a imobilului Spitalului Municipal Sighișoara din strada Morii nr. 26”

Consiliul Local al Municipiului Sighișoara, întrunit în ședință extraordinară,

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 12.693/08.05.2019, calitate conferită de prevederile art. 33 din Legea nr. 393/2004 privind Statutul aleşilor locali, cu modificările și completările ulterioare, coroborat cu prevederile art. 45 alin. (6) din Legea nr. 215/2001, Legea administrației publice locale, republicată, cu modificările și completările ulterioare;

Având în vedere Hotărârea Consiliului Local Sighișoara nr. 37/14.03.2017 privind însușirea și aprobarea documentației de avizare a lucrărilor de intervenții pentru obiectivul de investiții: ”Schimbare de destinație a imobilului Spitalului Municipal Sighișoara, str. Morii nr. 26”;

Având în vedere prevederile Legii nr. 273/2006 privind finanţele publice locale, cu modificările şi completările ulterioare, prevederile Legii nr. 98/2016 privind achizițiile publice, cu modificările şi completările ulterioare, precum şi prevederile Hotărârii de Guvern nr. 907/2016 privind etapele de elaborare și conținutul - cadru al documentaţiilor tehnico - economice aferente obiectivelor/proiectelor de investiţii finanțate din fonduri publice, cu modificările şi completările ulterioare;

Ținând cont și de prevederile Ordonanței de Urgență a Guvernului nr. 114/2018 privind instituirea unor măsuri în domeniul investiţiilor publice şi a unor măsuri fiscal - bugetare, modificarea şi completarea unor acte normative şi prorogarea unor termene, cu modificările și completările ulterioare;

Având în vedere Procesul - verbal cu nr. 12.554/08.05.2019 al Comisiei Tehnico - Economice, prin care s-a analizat şi s-a avizat favorabil documentaţia actualizată în faza Proiect Tehnic și Detalii de Execuție, pentru obiectivul de investiţii: “Schimbare de destinație a imobilului Spitalului Municipal Sighișoara din strada Morii nr. 26”;

Având în vedere deschiderea sesiunii pentru depunerea Formularelor de solicitare pentru finanțare din Fondul de Dezvoltare și Investiții, începând cu data de 2 mai 2019;

Văzând Raportul de specialitate al Serviciului Tehnic, Investiţii - Urmărire Contracte, Monitorizare Servicii de Utilităţi Publice, înregistrat cu nr. 12.694/08.05.2019, prin care se propune însuşirea şi aprobarea documentaţiei actualizate în faza Proiect Tehnic și Detalii de Execuție, pentru obiectivul de investiţii: “Schimbare de destinație a imobilului Spitalului Municipal Sighișoara din strada Morii nr. 26”, îndeplinindu-se prevederile legale în acest sens; 

Având în vedere avizul favorabil al comisiei de comerț;
În baza prevederilor art. 36 alin. (2) lit. „b” și alin. (4) lit. „d”, art. 45 alin. (2) şi a art. 115 alin. (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E :

Art. 1. Se însuşeşte şi se aprobă documentaţia actualizată în faza Proiect Tehnic și Detalii de Execuție, pentru obiectivul de investiţii: “Schimbare de destinație a imobilului Spitalului Municipal Sighișoara din strada Morii nr. 26”, având valoarea totală a investiției de 5.884.953,98 lei (din care 931.467,55 lei T.V.A.) și C+M 3.356.409,14 lei (din care 535.897,26 lei T.V.A.).

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Biroul Buget, Contabilitate, Salarizare – Direcția Economică, Serviciul Tehnic, Investiţii - Urmărire Contracte, Monitorizare Servicii de Utilităţi Publice din cadrul Municipiului Sighișoara și Spitalul Municipal Sighișoara, prin managerul său, doamna doctor Mașca Aurelia, împreună cu aparatul din subordine.

Art. 3. Prin grija Secretarului Municipiului Sighişoara - Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.

PREŞEDINTE DE ŞEDINŢĂ,

  

         Marcu Gheorghe        

                                Contrasemnează/Avizat pentru legalitate

                   SECRETAR,



                     Bizo Anca

(Prezenta s-a adoptat cu 11 voturi ”pentru” și 6 ”abțineri”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar;

  2 ex. Serviciul Tehnic, Investiţii - Urmărire Contracte, Monitorizare Servicii de Utilităţi Publice;
  1 ex. Biroul Buget, Contabilitate, Salarizare – Direcţia Economică;
  1 ex. Biroul Achiziții, Accesare Fonduri Europene, Management Proiecte;

  2 ex. Spitalul Municipal Sighișoara.

12 ex.
B.A. 

